പോക്സോ കേസ്: അതിക്രമം നേരിട്ടവരെ കൊണ്ടുപോകാന് പ്രത്യേകം വാഹനം വേണം പ്രമേയവുമായി പൊലീസ് ഓഫീസേഴ്സ് അസോസിയേഷന് തിരുവനന്തപുരം: പോക്സോ കേസിലെ ഇരകളെ വൈദ്യപരിശോധനക്ക് കൊണ്ടുപോകാന് എല്ലാ പൊലീസ് സ്റ്റേഷനുകളിലും പ്രത്യേക വാഹനം അനുവദിക്കണമെന്ന് പൊലീസ് ഓഫീസേഴ്സ് അസോസിയേഷന് പ്രമേയം. പൊലീസ് വാഹനത്തില് ഇരകളെ വൈദ്യപരിശോധനക്ക് കൊണ്ടുപോകരുതെന്നനാണ് കോടതി നിര്ദ്ദേശം. ഈ സാഹചര്യത്തില് പൊലീസ് പേര് പതിക്കാത്ത മറ്റൊരു വാഹനം കൂടി ഓരോ സ്റ്റേഷനുകളിലും അനുവദിക്കണമെന്നാണ് അസോസിയേഷന് പ്രമേയം. തിരുവനന്തപുരത്ത് നടക്കുന്ന സംസ്ഥാന സമ്മേളനത്തിന്െറ ഭാഗമായി അവതരിപ്പിച്ച പ്രമേയത്തിലാണ് ആവശ്യം. സാമ്ബത്തിക പ്രതിസന്ധിയുണ്ടായാലും പൊലീസ് നവീകരണത്തിന് എത്ര തുക അനുവദിക്കാനും സര്ക്കാര് തയ്യാറാണെന്ന് സമ്മേളനം ഉദ്ഘാടനം ചെയ്ത ധനമന്ത്രി കെ.എന്.ബാലഗോപാല് പറഞ്ഞു. പഴയകാല പൊലീസ് മനോഭാവമുള്ള ചിലര് പൊലീസ് സേനയില് ഇപ്പോഴുമുണ്ടെന്നും മന്ത്രി പറഞ്ഞു. വി.കെ.പ്രശാന്ത് എംഎല്എ. എസ്പി ഹരിശങ്കര്, അസോസിയേഷന് ഭാരവാഹികള് എന്നിവര് പങ്കെടുത്തു.